หุ้นดาวโจนส์ลบ 20 จุด
ดัชนีดาวโจนส์ตลาดหุ้นนิวยอร์กปิดตลาดต่ำลง หลังฟิทช์หั่นเครดิตอิตาลี,สเปน ด้านน้ำมันไนเม็กซ์ เพิ่ม 39 เซนต์ปิดที่ 82.89 ดอลล์
8 ต.ค. 2554

ดัชนีดาวโจนส์ตลาดหุ้นนิวยอร์กปิดตลาดต่ำลง หลังฟิทช์หั่นเครดิตอิตาลี,สเปน ด้าน น้ำมันไนเม็กซ์ เพิ่ม 39 เซนต์ปิดที่ 82.89 ดอลล์ 
ดัชนีดาวโจนส์ตลาดหุ้นนิวยอร์กปิดตลาดต่ำลงในวันศุกร์ (7 ต.ค.) โดยดาวโจนส์ร่วงลงเป็นครั้งแรกในรอบ 4 วันการซื้อขาย ท่ามกลางความไม่แน่นอนที่เพิ่มขึ้นเกี่ยวกับวิกฤติหนี้ยุโรป
ดาวโจนส์ซึ่งพุ่งขึ้น 183.38 จุดเมื่อวันพฤหัสบดี ปรับตัวลง 20.21 จุด หรือ 0.18% มาปิดที่ 11,103.12 จุด ดัชนี Nasdaq ซึ่งเดินหน้าขึ้น 46.31 จุดในวันพฤหัสบดี ร่วงลง 27.47 จุด หรือ 1.10% มาที่ 2,479.35 จุด ดัชนี S&amp;P 500 ลบ 9.51 จุด หรือ 0.8% มาปิดที่ 1,155.46 จุด
นักวิเคราะห์ตลาดกล่าวว่า ดาวโจนส์ได้รับแรงซื้อในการซื้อขายช่วงแรกจากการเพิ่มขึ้นของการจ้างงานนอกภาคเกษตรที่สูงเกินคาดของสหรัฐในเดือนก.ย.
นักวิเคราะห์กล่าวว่า หลังการแกว่งตัวขึ้นและลงในช่วงต่อมา ตลาดหุ้นปิดต่ำลงหลังจากที่ฟิทช์ เรทติ้งส์ ปรับลดอันดับความน่าเชื่อถือของพันธบัตรรัฐบาลอิตาลีและสเปน
ขณะที่ ราคาน้ำมันดิบตลาดไนเม็กซ์ สหรัฐ งวดส่งมอบเดือน พ.ย. เพิ่มขึ้น 39 เซนต์ หรือ 0.47 เปอร์เซ็นต์ ปิดที่ 82.98 ดอลลาร์ต่อบาร์เรล ส่วนเบรนท์ลอนดอน งวดส่งมอบเดือนเดียวกัน เพิ่มขึ้น 15 เซนต์ ปิดที่ 105.88 ดอลลาร์ต่อบาร์เรล